БРДМ 2Т

2Т «Сталкер» — гусенічная баявая разведвальна-дыверсійная машына, створаная беларускай кампаніяй «Мінатор-Сэрвіс». Першая ў родзе гусенічных стэлс-машын. БРДМ прызначана для аўтаномных аперацыяў у глыбокім тыле: дыверсіяў, разведкі, эвакуацыі збітых лётчыкаў, усталёўкі супрацьтанкавых мінаў у нечаканых месцах, раптоўных нападаў на аўтакалоны.

Нягледзячы на высокія ацэнкі, машыну так і ніхто не купіў, а для Беларусі «Сталкер» быў вельмі дарагі, таму праект замарозілі.

 Асаблівасці канструкцыі 
Машына першапачаткова распрацоўвалася з улікам патрабаванняў высокай мабільнасці, малапрыкметнасці, абароненасці і добрай ўзброенасці. Дызельны рухавік з гідрамеханічнай трансмісіяю забяспечвае максімальную хуткасць да 95 км/г. У канструкцыі 2Т «Сталкер» скарыстаны матэрыялы, якія зніжаюць прыкметнасць у радыёлакацыйным, цеплавым і аптычным дыяпазонах.

БРДМ валодае шырокім арсеналам, які дазваляе эфектыўна рэалізаваць розныя мэты. Сістэма кіравання агнём уключае двухканальную аглядна-прыцэльную прыладу з лазерным далямерам, якая забяспечвае пошук, выяўленне і суправаджэнне цэляў у пасіўным рэжыме ў дзённых і начных умовах.

Разведвальнае абсталяванне 2Т «Сталкер» уяўляе сабою шматканальны кругласутачны оптыка-электронны комплекс, які забяспечвае аўтаматычную селекцыю і суправаджэнне рухомых цэляў, лазернае і аптычнае вызначэнне адлегласці да аб'екта, аўтаматычную перадачу выведдадзеных на вялікую адлегласць.

 Узбраенне 
Абсталяванне і узбраеньне машыны 2Т мясцуецца на высокамабільным хуткасным гусенічным шасі.

Узбраеньне машыны складаецца з:

 стабілізаванай 30-мм гарматы 2А42
 спаранага 7,62-мм кулямётА
 дзвюх высоўных пускавых ўсталёўкі, на кожнаЙ з якіх могуць быць усталяваны па дзве супрацьтанкавыя альбо зенітныя ракеты
 аўтаматычнага 30-мм гранатамёту

Сістэма кіравання агнём дазваляе весці адначасовы абстрэл двух аб'ектаў, напрыклад, бранявога аб'екту — супрацьтанкавай ракетай і жывой сілы — гранатамётам.

 Разведка 
Разведвальнае абсталяванне машыны ўяўляе сабою прынцыпова новы шматканальны кругласутачны оптыка-электронны комплекс.

Выведвальны комплекс машыны забяспечвае:

 аўтаматычную селекцыю і суправаджэнне рухомых аб'ектаў
 лазернае і аптычнае вызначэнне адлегласці да аб'екту
 аўтаматычную перадачу выведдадзеных на вялікую адлегласць

Запас боепрыпасаў, паліва, вады і прадуктаў сілкавання забяспечвае працяглую аўтаномную баявую працу машыны і экіпажу ў адрыве ад тылоў і базаў забеспячэння.

Акрамя боепрыпасаў асноўнага ўзбраення, на машыне прадугледжана месца для сховішча мінаў для ручнога мінавання пры правядзенні дыверсійных аперацыяў і кантэйнераў для адмысловага абсталявання.

 Мабільнасць 
Высокія манеўраныя і хуткасныя параметры машыне забяспечваюць дызельны рухавік, гідрамеханічная трансмісія, гідрааб'ёмны механізм заваротку і гідрапнеўматычная падвеска.

Машына ўпэўнена бярэ ўсе натуральныя і адмыслова створаныя перашкоды, здзяйсняе дзесяціметровыя скачкі на трамплінах. Пры гэтым экіпаж адзначае незвычайна нізкі для бранетанкавай тэхнікі ўзровень нагрузкаў і ўнутранага шуму. Фізічныя нагрузкі пры кіраванні машыны — на ўзроўні сучаснага легкавога самаходу. Манеўраванне машыны заднім ходам ажыццяўляецца з дапамогаю тэлевізійнай сістэмы задняга агляду.

 Браня 
На машыне прадугледжана шматузроўневая сістэма абароны. У першую чаргу, гэта хуткасць і манеўранасць. Затым зніжэнне прыкметнасці ў радыёлакацыйным, цеплавым і аптычным дыяпазонах. Так, для памяншэння прыкметнасці ў радыёлакацыйным дыяпазоне корпус машыны мае адмысловую форму і выкананы з ужываннем адмысловых матэрыялаў і пакрыццяў. Адным з мерапрыемстваў па зніжэнні цеплавой прыкметнасці з'яўляецца выкарыстанне беспадсветляных прыбораў начнога бачання.

 Спасылкі 
 Артыкул на сайце «Альтэрнатыўная гісторыя»
 Дэталёвае апісанне машыны
 Беларускі стэлс-танк 2Т «Сталкер» ідэальная зброя для баёў у пустэльні

Катэгорыя:БРМ
Катэгорыя:Бранятэхніка Беларусі
Катэгорыя:Лёгкія танкі
Катэгорыя:Зброя Беларусі